ফ্রান্সেস স্কট ফিট্‌জেরাল্ড
ফ্রান্সেস স্কট "স্কটি" ফিট্‌জেরাল্ড (ইংরেজি: Frances Scott "Scottie" Fitzgerald; জন্ম: ২৬ অক্টোবর ১৯২১ - ১৮ জুন ১৯৮৬) ছিলেন একজন মার্কিন লেখিকা, সাংবাদিক ও ডেমোক্র্যাটিক পার্টির সদস্য। তিনি দ্য নিউ ইয়র্ক টাইমস, দ্য নিউ ইয়র্কার, দ্য নর্দার্ন ভার্জিনিয়া সান ও অন্যান্য সংবাদপত্রে সাংবাদিক হিসেবে কাজ করেছেন। তিনি কথাসাহিত্যিক দম্পতি এফ. স্কট ফিট্‌জেরাল্ড ও জেল্ডা ফিট্‌জেরাল্ডের কন্যা। ১৯৯২ সালে অ্যালাবামা উইমেন্‌স হল অব ফেমে তার নাম অন্তর্ভুক্ত করা হয়। ১৯৯৫ সালে তার সন্তান এলিনর "ববি" ল্যানাহান তার জীবনী, স্কটি: দ্য ডটার অব ... দ্য লাইফ অব ফ্রান্সেস স্কট ফিট্‌জেরাল্ড ল্যানাহান স্মিথ, প্রকাশ করেন।